Muzeu

Muzeul este o instituție permanentă, aflată în serviciul societății, deschisă publicului, care se ocupă cu strângerea, păstrarea, identificarea, catalogarea, analizarea, menținerea, conservarea și expunerea unor obiecte sau artefacte de interes științific, istoric, artistic, tehnologic etc., în scopul studierii, educării și relaxării vizitatorilor și al oamenilor de știință. Termenul de „muzeu” se referă, de asemenea, la clădirea propriu-zisă în care sunt păstrate, conservate și expuse obiecte, artefacte și/sau alte bunuri care au legătură cu civilizația umană. Etimologie Cuvântul „muzeu” provine din latinescul museum (la plural musea), care la rândul său a fost preluat din greaca veche, mouseion, semnificând un loc sau un templu dedicat muzelor, divinități patronatoare ale artelor și ale literelor în Grecia Antică. Ca atare, mouseion era, pentru grecii antici, o clădire special dedicată studiului și creației. Spre exemplu, unul dintre primele muzee create în istorie a fost un institut pentru filosofie și cercetare de pe lângă biblioteca din Alexandria, fondat de Ptolomeu I Soter în jurul anului 280 î.Hr. Tipuri de muzee În timp ce muzeele din alte epoci aveau tendința de a fi universale, muzeele moderne se concentrează pe un subiect particular sau chiar aparțin uneia sau mai multor categorii, precum artă, artă modernă, arte vizuale, arte aplicate, arheologie, antropologie și etnologie, etnologie și folclor, filatelie, istorie, istorie culturală, istorie militară, istorie naturală, numismatică, tehnologie și știință. În cadrul acestor subiecte de interes, muzeele se pot specializa și mai departe, devenind muzee de agricultură, geologie, istorie locală, de istoria aviației, pedologie sau petrografie. Orice muzeu are o colecție de fond de obiecte și/sau artefacte selecționate din domeniul specific de reprezentare. Toate piesele muzeelor sunt catalogate și inventariate, având o evidență a achiziționării și a provenienței lor. Sunt de asemenea periodic supuse analizei stării lor de conservare și trecute regulat printr-un proces de menținere și restaurare. Colecțiile tematice au fiecare cel puțin câte o persoană responsabilă de menținerea, păstrarea, conservarea și expunerea artefactelor. Vezi și Listă de muzee Colecționare Note Bibliografie Bennett, Tony (1995). The Birth of the Museum: History, Theory, Politics. London: Routledge. ISBN 978-0-415-05387-7. OCLC 30624669. Lectură suplimentară O istorie socială a muzeelor, Kenneth Hudson, Editura Meridiane, 1979 Legături externe Museums pe Curlie International Council of Museums (ICOM) VLmp directory of museums Arhivat în 13 august 2007, la Wayback Machine. (VLmp) Muzeul, o autoritate „vie“, indispensabilă pentru societate Arhivat în 22 septembrie 2013, la Wayback Machine., 21 mai 2013, Arhim. Mihail Daniliuc, Ziarul Lumina Ziua internațională a muzeelor Arhivat în 18 iulie 2014, la Wayback Machine., 18 mai 2013, Prof. Victor Simion, Ziarul Lumina Cele mai interesante muzee, 5 iulie 2007, Evenimentul zilei Cele mai bizare muzee ale lumii, 11 mai 2010, Descoperă - Travel Cele mai spectaculoase muzee din lume, 30 mai 2013, Alexandra Nicolae, Adevărul - sursa Patru muzee celebre de artă Arhivat în 2 septembrie 2014, la Wayback Machine., 9 martie 2013, Dan Cârlea, Ziarul Lumina